راتھ کٲمل مے وُچھُم خٲبۍ ،گٮ۪وان آو غزل تارکن چوٗنہ جران ، زوٗنہ گندان آو غزل بالہٕ تنیتالہ پٮ۪ٹھن اوس بہتھ دَم دِتھ پٲز کٲملن ناد دیتُس ، ژھالہٕ تُلان آو غزل زانہ کتَھ شایہ بہتھ اوس کُلٮ۪ن منز ژھٮ۪پھ دِتھ صُبح دَم ووت تہٕ بے وایہ وُپھان آو غزل پرژھ تٔمِس یارِ حُسن گارٕ ژے ما سٲ وُچھتھن نامہٕ دیتنم تہٕ وُچھم باشہ کران آو غزل لوو انہور بدن نار ژھٹان چھُم کۅچھِ منز چھِہہ وُٹھن سٍتۍ لجِس جمکہٕ دِوان آو غزل ناز بردارٕ ہرُد پوشہ مٔتِس مس سونتس پٔہۍ پنٕکۍ لالِ بدخشان جران آو غزل پیر پانژال تلُکھ نمبلہ اندر دیتہس دَب سٔنۍ وۅگٕنۍ چھٔتۍ کرِہنۍ کٍتۍ وُچھان آو غزل سٲر۱ دٔرِیاوٕ یِمن یارٕ بلن ہُرِنے آے چانہ رفتارٕ مے نِش از تہ پکان آو غزل ﴿جرمنی پٮ۪ٹھٕ﴾